དེ་ཡང་གོང་ཚེས་ཉིན་གྱི་སྔ་དྲོ་ཆུ་ཚོད་༩ཐོག་ཟབ་སྦྱོང་དབུ་འབྱེད་ཀྱི་མཛད་སྒོར་སྐུ་མགྲོན་གཙོ་བོ་ལས་བྱེད་འདེམས་ལྷན་དང་འོས་བསྡུའི་འགན་འཛིན་གཅིག་ལྕོགས་ཤོ་ཟུར་བསོད་ནམས་ཆོས་འཕེལ་མཆོག་དང་།ལས་བྱེད་འདེམས་ལྷན་གྱི་དྲུང་ཆེ་འཇིགས་མེད་ཚེ་རིང་ལགས།འདེམས་ལྷན་ཚོགས་མི་སྐལ་བཟང་གཡུ་སྒྲོན་ལགས་དང་།ན་ག་སངས་རྒྱས་བསྟན་དར་ལགས།དབུས་སྣེ་ལེན་འབྲེལ་མཐུད་ཁང་དང་འཛིན་སྐྱོང་སྦྱོང་བརྡར་ཁང་གི་འགན་འཛིན་གཅིག་ལྕོགས་དྲུང་འཕར་དཔལ་ལྡན་དོན་གྲུབ་ལགས།འབྲེལ་ཡོད་ལས་བྱེད།དེ་བཞིན་ཟབ་སྦྱོང་བ་བཅས་ཚང་འཛོམས་ཀྱིས་ཐོག་མར་ལས་བྱེད་འདེམས་ལྷན་གྱི་ཚོགས་གཙོ་ཤོ་ཟུར་བསོད་ནམས་ཆོས་འཕེལ་མཆོག་གིས་སྣང་གསལ་ཞལ་ཕྱེ་གནང་གྲུབ་མཚམས་རྟེན་འབྲེལ་མཚོན་བྱེད་གསོལ་ཇ་དང་འབྲས་སིལ་འདེགས་འབུལ་ཞུས་ཡོད།